Source: https://www.slov-lex.sk/pravne-predpisy/SK/ZZ/2013/178/20130701.html
Timestamp: 2020-07-03 23:13:00+00:00
Document Index: 7512409

Matched Legal Cases: ['§ 8', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 1']

178/2013 Z.z. - Opatrenie Ministerstva zdravotníctv... - SLOV-LEX
178/2013 Z.z./
Predpis bol zrušený predpisom 278/1993 Z. z.
178/2013 Z. z.
Časová verzia predpisu účinná od 01.07.2013 do 30.11.2014
zo 17. júna 2013
o úprave dispozičných oprávnení správcov majetku štátu v zriaďovateľskej pôsobnosti Ministerstva zdravotníctva Slovenskej republiky pri nakladaní s majetkom štátu
Ministerstvo zdravotníctva Slovenskej republiky (ďalej len „ministerstvo“) podľa § 8c ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona č. 534/2005 Z. z. (ďalej len „zákon“) ustanovuje:
Toto opatrenie sa vzťahuje na správcov majetku štátu (ďalej len „správca“), ktorými sú štátne rozpočtové organizácie a štátne príspevkové organizácie zriadené ministerstvom.
Na platnosť zmluvy o prevode správy hnuteľných vecí štátu na správcov uvedených v § 1 tohto opatrenia sa vyžaduje súhlas ministerstva, ak predmetom prevodu správy sú hnuteľné veci štátu, ktorých obstarávacia cena za jednotlivú vec je vyššia ako 5 000 eur.
Na platnosť zmluvy o prevode správy hnuteľných vecí štátu sa vyžaduje súhlas ministerstva, ak sa tieto hnuteľné veci štátu prevádzajú do správy iných správcov, ako sú správcovia uvedení v § 1 tohto opatrenia.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy hnuteľných vecí prevádzajú správu hnuteľných vecí štátu, ktorých obstarávacia cena je vyššia ako 10 000 eur za jednotlivú vec.
Na platnosť zámennej zmluvy sa vyžaduje súhlas ministerstva, ak správcovia uvedení v § 1 tohto opatrenia výmenou prevádzajú vlastníctvo hnuteľných vecí štátu, ktorých obstarávacia cena je vyššia ako 10 000 eur za jednotlivú vec.
Na platnosť zmluvy o nájme hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu hnuteľné veci na čas dlhší ako jeden rok alebo na neurčitý čas.
Na platnosť zmluvy o výpožičke nehnuteľných vecí štátu uzavretej správcami uvedenými v § 1 tohto opatrenia sa vyžaduje súhlas ministerstva, ak vypožičiavateľmi sú správcovia uvedení v § 1 ods. 1 písm. a) alebo písm. b) zákona.
Na platnosť zmluvy o výpožičke hnuteľných vecí štátu uzavretej správcami uvedenými v § 1 tohto opatrenia, ktorou sa prenechávajú do výpožičky hnuteľné veci štátu iným vypožičiavateľom, ako sú uvedení v § 1 ods. 1 písm. a) zákona, sa vyžaduje súhlas ministerstva.
Zrušuje sa opatrenie Ministerstva zdravotníctva Slovenskej republiky č. 266/2003 Z. z. o úprave dispozičných oprávnení správcov v zriaďovateľskej pôsobnosti Ministerstva zdravotníctva Slovenskej republiky pri nakladaní s majetkom štátu.
Číslo: 178/2013 Z. z.
Názov: Opatrenie Ministerstva zdravotníctva Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva zdravotníctva Slovenskej republiky pri nakladaní s majetkom štátu
2. 01.07.2013 - 30.11.2014